GiliGold/VAD_KnessetCorpus huggingface dataset:
<שרה זילברשטיין-היפש: אנחנו מקבלים הרבה מאוד תלונות על זה.
<שרה זילברשטיין-היפש: הדבר היחידי שמדאיג אותנו, זה המחסור בגריאטרים בארץ, ובעיקר בפריפריות.
<שרה זילברשטיין-היפש: והדבר הנוסף שאנחנו אומרים, בזכות הגריאטרים אנחנו מאמינים שהרבה יותר אנשים זקנים יזכו לתוספת סיעודית הברוכה, אפילו המינימלית.
<שרה זילברשטיין-היפש: ואני חוזרת שוב, אני מציעה למוסד לביטוח לאומי לבדוק שוב את ההנחיות שלו לגבי הצוות שמגיע לשם.
<שרה זילברשטיין-היפש: אני, בשביל הגילוי הנאות, עובדת סוציאלית, אבל אני רוצה להגיד לכם, שהסיפור הזה של בדיקות מבזות, הן בהחלט ממשיכות להתקיים.
<שרה זילברשטיין-היפש: אנחנו מקבלים הרבה מאוד תלונות על זה, ואני פשוט מציעה לכם לבדוק את המציאות.
שולי מועלם-רפאלי: אפשר להציע שאת התלונות תעבירו למוסד לביטוח לאומי.
חיים כץ: שנייה, שולי.
<שרה זילברשטיין-היפש: אנחנו יכולים להעביר, ואנחנו מעבירים כל הזמן, תאמיני לי, בכוכבית 8840 - -
<רוני דינור: מעט מאוד.
<שרה זילברשטיין-היפש: - - המוסד לביטוח לאומי הוא אצלנו - -
חיים כץ: את מוכנה להיות בשקט שם, גברתי.
<שרה זילברשטיין-היפש: - - הכוכב העליון בתלונות ופניות.
<שרה זילברשטיין-היפש: הוא אצלנו הכוכב הגדול בפניות ובתלונות, ואנחנו עושים את זה.
<שרה זילברשטיין-היפש: אבל לפחות פה אנחנו צריכים לדייק ולהגיד מה שקורה בשטח.
<חן שמילו: הגשנו לכבודו מכתב ובקשה להרחיב טיפה את ההגדרה של רופא מומחה לצורך בדיקת תלות גם לרופאים פסיכיאטריים של הזקנה, כשמדובר בקבוצה מסוימת שמוכרת כהתמקצעות על-ידי המועצה המדעית.
חיים כץ: זה יהיה בשלב הבא.
חיים כץ: זה לא יהיה בשלב הזה, בשלב הבא.
<חן שמילו: זה כבר עכשיו יכול לעזור.
<חן שמילו: אין לזה עלות תקציבית, הרי זה לא מגדיל את מספר - - -
חיים כץ: אבל גם בלי עלות תקציבית – מה שאני סוגר בוועדת שרים, אני לא הולך לשינוי.
חיים כץ: כן, גברתי, זה אותו דבר?
<סימונה נאור: זה אותו דבר.
<סימונה נאור: אני באמת מגדירה את עצמי כפסיכיאטרית של הזקנה.
<סימונה נאור: אני יושבת-ראש לשעבר של החברה הישראלית לפסיכיאטריה של הזקנה ופסיכיאטרית במקצועי, ומדגישה את זה שאני לא פסיכו-גריאטרית, כי אני לא רופאה - - -
חיים כץ: שם מאחורה, אתם רוצים להירגע?
<שרה זילברשטיין-היפש: קיבלתי נזיפה.
חיים כץ: קיבלת נזיפה, היא לא נוזפת בך.
חיים כץ: את תעשי את העבודה שלך, תגידי מה שאת חושבת, והיא תגיד מה שהיא חושבת.
חיים כץ: וכל אחד פה בוועדה יגיד מה שהוא חושב, ואף אחד לא יכפה על מישהו אחר להגיד מה שהוא לא חושב, גם אם נדמה לו שמישהו אחר לא צודק.
<סימונה נאור: אז אני מבינה שאתה רוצה לדחות את הדיון לגבינו, ואני רק רוצה קודם כול לברך - - -
חיים כץ: לא אמרתי כזה דבר.
<סימונה נאור: אה, כי אני דאגתי לעורך-דין שמילו.
חיים כץ: צריך לעשות שינוי חקיקה.
<סימונה נאור: אוקיי.
חיים כץ: צריך לעשות שינוי חקיקה בשביל להכניס אתכם.
חיים כץ: זה לא by-product ככה.
<סימונה נאור: קודם כול, אני מודה לכם מאוד שהוזמנו לכאן, כי זו הייתה באמת יוזמה שלנו, כי אנחנו מתוך השטח, וגם היו לי שיחות טלפוניות עם הגברת דינור.
<סימונה נאור: מתוך השטח אנחנו רואים את המצוקה ואת הצורך שלנו, דווקא בגלל הדברים שנאמרו, כי הרבה מאוד מההיבטים הם לאו דווקא כִּפתור הכפתור, אלא היבטים נפשיים, קוגניטיביים, התנהגותיים ואחרים, שחולשים על כל המערך הזה.
<סימונה נאור: מספר האנשים בשטח הוא כל כך גדול, שאני חושבת שהוזכר כאן פרקינסון, הנוירולוגים לא בתמונה, אולי הם צריכים גם להיות, אולי גם רופא משפחה, אז כך שאני לא רוצה להצדיק את כולם ולהיות צדיק בסדום, אבל אני בהחלט חושבת שהתחום שלנו הוא תחום מרכזי מאוד מאוד בדבר הזה.
<סימונה נאור: ובשטח יש לנו גם זעקה של האנשים, כי אנחנו באים באינטראקציה אתם עוד יותר, כי הרבה פעמים מגיעים לרופא מהתחום שלנו בגלל הסימפטומטולוגיה ולא בגלל האבחנה.
<סימונה נאור: דווקא האבחנה היא השורה התחתונה של העניין הזה.
<סימונה נאור: הסימפטומים הרבה פעמים מביאים אותנו קודם כול אל הפסיכיאטר של הזקנה.
<סימונה נאור: ואנחנו עושים לעתים את ה-distribute, אנחנו אומרים: זה שייך לנוירולוג, זה שייך לגריאטר וזה שייך אולי לרופא משפחה או לאנדוקרינולוג או לכל תחום אחר.
<סימונה נאור: כך שלנו יש תפקיד מאוד מאוד מרכזי בזה, ואנחנו נשארנו בחוץ.
חיים כץ: עוד מישהו רוצה להגיד?
<שרה לוי: אני רק רוצה להציע כלשון ההצעה שהגשתם, שאם עושים שינוי כזה, חסרים עוד נתונים, וזה גם כתוב פה שרוצים לעשות המשך של מעקב - - -
<וילמה מאור: זה לא שינוי, זה המשך.
<שרה לוי: הביטוח הלאומי, אני יודעת וקראתי, שהם עשו מעקב גם על הניסוי שהיה והוא לא מספק.
<שרה לוי: ואני חושבת שיש מקום, לפני שעושים שינוי כזה – ולא משנה כרגע מה הדעות לפה ולשם, אני גם לא מביעה את דעתי – כן להמשיך - - -
חיים כץ: מותר לך להביע את דעתך.
<שרה לוי: תכף, אני יודעת.
<שרה לוי: אז אני מציעה שכן להמשיך את הניסוי לעוד שנה כלשון ההצעה, ולבדוק את התוצאות.
<שרה לוי: אני כבר לא מתייחסת להערות שנאמרו פה, זו תוספת.
<שרה לוי: הביטוח הלאומי עושה קבוע סקרי שביעות רצון, והסוגיות שהעלית כרגע הם בזעיר - - -
חיים כץ: בואי, עזבי מה שהיא דיברה.
חיים כץ: דברי אלינו.
<שרה לוי: חשוב שנדע שהיו כל כך הרבה ועדות בתקופה שלך ולזכותך: אם זו ועדת שי בריל, ואם ועדה אחרונה של בן-יהודה, שהתייחסו לכל הסוגיות שאת מעלה.
חיים כץ: שהתייחסו זה בסדר, אבל לא הכול בא על פתרונו.
<שרה לוי: הרוב בא לפתרונו.
חיים כץ: אבל לא הכול.
<שרה לוי: תמיד לא הכול, אתה יודע מה, אבל תמיד כשעושים איזה שינוי מסתכלים על גודל הבעיה, וגודל הבעיה לא כמו שאת מזכירה אותה כאן.
<שרה לוי: אני מציעה - - -
<רוני דינור: - - -
חיים כץ: גברתי, את רוצה להירגע?
חיים כץ: את תירגעי.
<שרה לוי: אני מציעה לכולנו לבחון את ההשלכות, לדעתי כדי לעשות שינוי כזה, חסרים לנו נתונים.
<שרה לוי: ולכן אני מציעה להאריך את תקופת הניסוי כלשון ההצעה.
<ענת מימון: "הצעת חוק הביטוח הלאומי (תיקון מס' 145 - הוראת שעה) (ביצוע בדיקת תלות במסגרת תכנית ניסיונית), התשע"ג–2013, תיקון סעיף 224א 1.
<ענת מימון: בחוק הביטוח הלאומי [נוסח משולב], התשנ"ה–1995‏, בסעיף 224א, בהגדרה "תקופת הניסיון", במקום הסיפה החל במילים "תום שלושה חודשים" יבוא "יום פרסומו של חוק הביטוח הלאומי (תיקון מס' 145 – הוראת שעה) (ביצוע בדיקת תלות במסגרת תכנית ניסיונית), התשע"ג–2013.
<ענת מימון: למעשה פה אנחנו מאריכים, אנחנו לא מאריכים, אנחנו קובעים תקופת ניסיון חדשה של עוד שנה החל מחודש לאחר פרסומו של החוק.
<ענת מימון: ואני מוסיפה שבסעיף 224א, סעיף קטן (ב)(1) יימחק, שזה בעצם התנאי של האזורים שאנחנו מוחקים את זה, ואנחנו מרחיבים את זה לכל הארץ.
חיים כץ: וכל חברי הכנסת שנמצאים אישרו.
חיים כץ: כן, אדוני מהאוצר.
<דב בארי: השינוי של מחיקת סעיף (ב)(1) מהצעת החוק הוא שינוי מהותי ביחס למה שאושר בוועדת שרים לענייני חקיקה.
<דב בארי: אגיד שני דברים: א.
<דב בארי: אני מציע להחזיר את ההצעה לוועדת שרים לחקיקה, כדי לקבל את התמיכה של הממשלה בנושא הזה, לרבות מחיקת סעיף (ב)(1), ויכולות להיות לכך השלכות תקציביות, כפי שאולי יגידו אנשי המוסד לביטוח לאומי, זה דבר ראשון.
<דב בארי: דבר שני, אני מבקש לשמור את האפשרות לשר האוצר להגיש הסתייגות על מחיקת הסעיף הזה, ואנחנו נחזור לוועדה בשעות הקרובות, האם אכן הוא יגיש הסתייגות על הסעיף הזה.
חיים כץ: מאה אחוז, ואנחנו אישרנו, ומי בעד, אז כל חברי הכנסת שנמצאים פה בדיון אישרו את הצעת החוק, והוועדה מאשרת את זה לקריאה השנייה והשלישית.
<וילמה מאור: שיגיד מה ההסתייגות.
<דב בארי: אבוא ואגיד, א.
<דב בארי: ההסתייגות היא כמובן לעניין סעיף (ב)(1).
<דב בארי: לסעיף הראשון אין שום הסתייגות.
<דב בארי: דבר שני, היום אזורי הניסוי נקבעים בתקנות על-ידי שר הרווחה, אני מציע – ואת זה אפשר לעשות בפנייה לשר הרווחה, לנו לא תהיה התנגדות לכך – להגדיל את אזורי הניסוי, להרחיב אותם, לא לפריסה ארצית, אלא לבוא עם דין ודברים יחד מול שר הרווחה.
<דב בארי: ואני מאמין שלשר הרווחה לא תהיה הצעה אחרת.
חיים כץ: כמה שעות אמרת יש לך?
חיים כץ: יש לך כמה שעות?
<דב בארי: יש לי כמה שעות.
חיים כץ: אתה רוצה שנצביע על ההסתייגות שלך עכשיו ונפיל אותה או ש-?
<דב בארי: ההסתייגות – הכוונה אולי להעלות את זה במליאה, כמו שאתה ודאי יודע.
<דב בארי: אבל אני אומר - - -
<וילמה מאור: כן, אבל צריך להפיל אותה פה.
<דב בארי: עוד פעם אני אומר, אם כבר היום אזורי הניסוי קבועים בתקנות, אני לא רואה סיבה למה לא להמשיך לקבוע ולהרחיב את אזורי הניסוי בתקנות - - -
שולי מועלם-רפאלי: האם אפשר ששר הרווחה יפתח את אזורי הניסוי?
שולי מועלם-רפאלי: יש לשר הרווחה את האפשרות הזאת?
<דב בארי: כן, אפשר לקבוע - - -
שולי מועלם-רפאלי: שהוא יבטל את אזורי הניסוי ויחליט שזה מתקבל?
<מיכל מזוז: - - -
חיים כץ: גברת, ראיתי אותך.
חיים כץ: תקשיב, אנחנו נצביע על ההסתייגות שלך עכשיו.
<דב בארי: בסדר.
חיים כץ: תרצה – תמשוך אותה, תרצה – תעלה אותה.
חיים כץ: תעלה למליאה את מה שאתה חושב, נראה אם ההסתייגות שלך תתקבל, אז יש לנו אופציה – או להחזיר את החוק לפה או לאשר אותו כפי שהוא.
חיים כץ: אז מי נגד ההסתייגות של משרד האוצר?
חיים כץ: ההסתייגות לא נתקבלה.
חיים כץ: אתה יכול להעלות את זה במליאה.
חיים כץ: אני מקווה שתדבר עם שר האוצר, ותעביר את זה לוועדה כתוב כמו שצריך.
<דב בארי: את הנוהל הזה אנחנו מכירים.
חיים כץ: אז אני שמח להודיע שהוועדה אישרה את הצעת החוק לקריאה השנייה.
<מיכל מזוז: ובכל זאת אתה לא נותן לי את זכות הדיבור.
<מיכל מזוז: אז אני מבקשת שזה יירשם.
חיים כץ: יירשם, לא יירשם, כן יירשם.
חיים כץ: את מבקשת, את יכולה לבקש, נגמר הדיון.
חיים כץ: ברגע שעברנו להצבעה נגמר הסיפור פה.
<מיכל מזוז: אדוני, ביקשתי את זכות הדיבור לפני ההצבעה.
חיים כץ: אוקיי, גברת, שמעתי אותך.
חיים כץ: תעשה את מה שאתה רוצה, אני מקווה שזה יעבור במליאה.
חיים כץ: בוקר טוב, יום רביעי בשבוע, י' באב, 17 ביולי 2013, ואני מתכבד לפתוח את ישיבת ועדת העבודה, הרווחה והבריאות בנושא:
חיים כץ: הצעת חוק הביטוח הלאומי (תיקון מס' 144) (הודעה לחייל משוחרר), התשע"ג-2013,של חבר הכנסת יריב לוין ושל חבר הכנסת חיים כץ, בהכנה לקריאה השנייה והשלישית.
חיים כץ: כן, חבר הכנסת יריב לוין, בוא תגיד את מה שיש לך להגיד.
יריב לוין: אני אומר באמת בקצרה, אני אחזור על מה שדובר בהכנה לקריאה הראשונה.
יריב לוין: מדובר בהצעת חוק שנועדה להבטיח שכאשר חיילים משוחררים מסיימים את שירותם הם יקבלו הודעה על כך שחלה עליהם חובה לשלם תשלומים לביטוח הלאומי, על מנת לשים סוף למצב שמתרחש לא פעם שאותם חיילים לא יודעים וכעבור כמה שנים מתברר להם בדיעבד שהם היו צריכים לשלם ואז גם מחויבים בתשלומי ריבית, הצמדה וקנסות.
יריב לוין: מה שמוצע לקבוע כאן זו גם הוראה נוספת שאומרת שכמובן, במידה ולא היתה הודעה כאמור אז בוודאי שלא יוכלו לגבות אחר כך ריבית וקנסות מאותו חייל כאשר יצטרך לשלם.
יריב לוין: אנחנו במקור רצינו אפילו לפטור מהתשלום בכלל במקרה הזה אבל על פי הסיכומים לפחות שהיו לנו עד עכשיו עם שר הרווחה והממשלה זה הקו שאליו שהגענו ואני חושב שהוא בהחלט שיפור חשוב במצב הקיים.
חיים כץ: גילוי נאות, גם אני על בשרי, אחד הילדים שלי, כמו כל חייל לוחם, היה קצין, השתחרר - - -
יריב לוין: גם אני אישית, אותו דבר.
חיים כץ: השתחרר, נסע לחו"ל, נסע לזמן רב, כשנתיים, ואחרי שנה ומשהו קיבלתי הודעה שהוא חייב לביטוח הלאומי ערימה של כסף, אמרתי: מה זה?
חיים כץ: הבן אדם לא בארץ בכלל, לא עבד, ואז התברר לי שהוא צריך לשלם גם אם הוא נוסע.
חיים כץ: אני בשמחה הצטרפתי לרעיון של יריב לוין להצעת החוק, שהוא היה היוזם הראשוני, אני חושב שאכן כך צריך להיות.
חיים כץ: אם המשרד לביטוח הלאומי לא מדווח אז שהוא לא יבקש לקבל גם קנסות וגם ריביות.
חיים כץ: אנחנו לא חושדים בכשרים שהם לא מדווחים בכוונה, לא חושדים, אין כאלה דברים, אבל מה לעשות שהמערכות לא מסודרות כל כך, והמחשבים לא יודעים לעבוד כל כך ויד שמאל לא יודעת מה שיד ימין עושה לפעמים?
חיים כץ: אנחנו צריכים להגן עליהם.
חיים כץ: כן, אדוני חבר הכנסת.
אורי מקלב: קודם כל תודה רבה, אדוני היושב-ראש וחברי חבר הכנסת יריב לוין.
אורי מקלב: אני מציין אותך גם הפעם על זה שאתה מתחיל את הוועדות בתאריך העברי, אני לא שומע את זה באף ועדה, יש לזה משמעות.
אורי מקלב: אני ציינתי את זה בחוק שעכשיו היה, החוק שביטל את תאריך הרישום לגני הילדים לפי התאריך העברי.
אורי מקלב: א', טבת היה היום הקובע לגבי רישום לגני ילדים, היתה הצעת חוק של עדי קול שביקשה לבטל את התאריך העברי ולתת רק את התאריך הלועזי, שנעביר את זה ל-1 בינואר, לא מסיבות נגד התאריך העברי.
אורי מקלב: דרך אגב, הלוח העברי הוא לא משהו של הלכה, אני חושב ואמרתי שמשילים מאתנו כל סממן, אפילו הלוח העברי שהוא כל כך לוח מיוחד, אנחנו משילים.
אורי מקלב: והנה, אמרתי, פותח חבר הכנסת ויושב-ראש ועדת העבודה, הרווחה והבריאות כל ישיבה עם התאריך העברי, י' באב.
אורי מקלב: י' באב זה גם תאריך מסוים, בט' באב אנחנו צמים אבל שריפת בית המקדש היתה בי' באב, אנחנו עדיין נוהגים מנהגי אבלות בי' באב וזה תאריך לא סתמי.
חיים כץ: אני ממשיך את הצום מאתמול.
אורי מקלב: לא, את הצום לא ממשיכים אבל מנהגי אבלות של דברים אחרים כן.
אורי מקלב: אנחנו עדיין לא מסתפרים, עדיין לא שותים יין, לא אוכלים בשר, לא מכבסים עד היום, היום הזה גם כן כלול, י' באב.
אורי מקלב: יש מקלים מאחרי חצות.
אורי מקלב: בכל אופן, אני חושב שהחוק הזה הוא חוק מצוין.
אורי מקלב: לי אין בעיה עם הילדים שלי אבל הרבה הרבה אנשים שפנו אלי – זה לא רק שנתיים, אתה קיבלת את זה אחרי שנתיים אבל זה יכול להיות גם אחרי 5 או 6 שנים שהאדם לא ידע, הבת או הבן לא ידעו.
אורי מקלב: הבת יכולה לקבל את זה רק כשהיא מתחילה לקבל דמי לידה או כשהיא רוצה לקבל את קצבאות הילדים ואז אומרים לה שיש לה או לבעלה חוב גדול מאוד על כך שלא שילמו ביטוח לאומי.
אורי מקלב: אני הייתי ברשות
אורי מקלב: כם מבקש מכם להרחיב את החוק לא רק על יוצאי צבא אלא הבעיה קיימת אצל כל מי שמגיע לגיל 18 ולא ממשיך לצבא או לא עושה שירות לאומי.
אורי מקלב: דהיינו, אם בת מגיעה לגיל 18, למדה בתיכון, ממשיכה בסמינר למורות ולומדת שם עוד שנתיים, או שהיא פטורה מטעמי דת מצה"ל, היא לא מקבלת שום - - -
חיים כץ: אתה מכיר את חבר הכנסת יריב לוין?
חיים כץ: חבר הכנסת יריב לוין הגיע להסכמות בחקיקה על אחד, שניים, שלוש, ארבע.
חיים כץ: אנחנו עכשיו בהכנה לקריאה השנייה והשלישית.
חיים כץ: תמיד אפשר להניח הצעת חוק, וזה יותר פשוט שיש, ולהרחיב את הסעיף הזה לאחד, שתיים, שלוש, מאשר לבוא לאלה שנתנו לנו אישור ולהגיד שאנחנו הרחבנו בלי לקבל מהם אישור.
אורי מקלב: השאלה אם הם מסכימים, יכול להיות שהם יסכימו, אם כבר אנחנו עושים סדר ויש צדק וזה נכון.
יריב לוין: צריך להגיש הצעה חדשה, אי אפשר.
חיים כץ: אתה לא רוצה לעכב את זה עכשיו?
אורי מקלב: ואם זה לא יעכב את זה?
יריב לוין: לא, זה יעכב את זה, אי אפשר.
יריב לוין: הם לא יוכלו לתת לי תשובה לזה עכשיו.
יריב לוין: נגיש הצעה חדשה כזאת, הרעיון הוא נכון.
אורי מקלב: שאלו ואמרו הן אז זה בסדר.
חיים כץ: תקשיב, תגיש הצעת חוק, נספור ימים, אתה יודע.
<קרן אוהב ציון: שלום, הייתי כאן התכנסות הראשונה של הוועדה.
חיים כץ: אנחנו זוכרים, אנחנו לא יכולים לשכוח, זה לא היה מזמן.
<קרן אוהב ציון: נכון.
<קרן אוהב ציון: יש איזושהי שגיאונת שחשוב מאוד לתקן בהצעת החוק שהוכנה.
<קרן אוהב ציון: אנחנו סיכמנו בהתכנסות הראשונה של הוועדה שמי שיעדכן את הביטוח הלאומי על חיילים משוחררים זה צה"ל ומי שיעדכן את הביטוח הלאומי על מסיימי שירות לאומי אזרחי זו המינהלת.
<קרן אוהב ציון: כנראה בטעות כאן רשום שהקרן והיחידה להכוונת חיילים תעדכן, מה שחשוב לתקן.
<קרן אוהב ציון: דיברתי על זה עם גב' ענת מימון.
<ענת מימון: כן, אני אקריא את זה כבר מתוקן.
<קרן אוהב ציון: מעולה, תודה.
<מלכיאל דהן: אנחנו מהשירות הלאומי ואנחנו, על פי דרישות הביטוח הלאומי, ניתן להם את הקבצים לפי הצפי שהם ירצו.
<נועם עמרן: משהו קצר.
חיים כץ: אתה יכול להיות גם משהו ארוך.
<נועם עמרן: ראיתי שאתם פה לחוצים.
חיים כץ: לא, אנחנו לא לחוצים.
חיים כץ: אם אתה עורך דין, ישלמו לך לפי מה שאתה מדבר – או שאצלך זה הולך שאם דיברת מסמנים "וי" ומשלמים?
<נועם עמרן: אני לא יודע, במינהלת איך זה עובד?
<מלכיאל דהן: לא משלמים.
חיים כץ: לא משלמים, אל תדבר.
<נועם עמרן: אנחנו מברכים על הצעת החוק הזו.
<נועם עמרן: יש לנו בסעיף (ב) בקשה לתיקון קטן: בסמוך למועד שיחררו הצפוי – להוסיף את המילה "הצפוי".
<נועם עמרן: אצלנו במינהלת אנחנו אחראיים על מתנדבי השירות האזרחי לאומי, רוב המתנדבים הם בשירות התנדבותי, כשמו כן הוא, ולפעמים אנחנו יודעים רק בסמוך לסוף שנת השירות הראשונה שהם רוצים להמשיך לשנה שנייה – דבר שאנחנו מאוד מברכים עליו – ובגלל זה אנחנו מאוד מבקשים להוסיף את המילה "הצפוי" כי זה יעזור לנו.
חיים כץ: אין בעיה, אנחנו הולכים לקראתך, הרווחת את הלחם שלך.
חיים כץ: וואלה, תשלמו לו.
<נועם עמרן: רגע, אז את החמאה בסעיף (ג) - - -
אורי מקלב: אתה יכול לעשות שאחד שכן ממשיך, שהוא יקבל כבר הודעה לחיוב, ישלם - - -
חיים כץ: הוא לא ישלם.
<ענת מימון: לא, זו לא הודעה לחיוב, זו רק הודעה על הזכויות והחובות.
<מלכיאל דהן: לדעת שמתחילות הזכויות והחובות שלו.
חיים כץ: הוא לא מקבל הודעה לחיוב.
<דני זקן: מאוד היינו רוצים שכבר במסגרת של הליך החקיקה יהיה גם מעוגן לגבי התדירות של מספר הפעמים שאנחנו מקבלים את המידע מרשויות הצבא ומהמינהלת ואני אסביר.
חיים כץ: אתה צודק, כמה פעמים בשנה.
<דני זקן: אנחנו מקבלים כל חודש ב-5 לחודש - - -
חיים כץ: צודק, צודק.
<דני זקן: אם אפשר אנחנו ערוכים על בסיס יומיומי, אם אי אפשר על בסיס יומיומי - - -
חיים כץ: לא, הם לא יתעסקו אתך יומיומי.
<דני זקן: אז לפחות פעמיים בחודש.
חיים כץ: אתה רוצה פעמיים בשעה?
<דני זקן: פעמים בחודש זה המינימום שהיינו רוצים ולא פעם בחודש, יש לזה השלכות.
חיים כץ: היום אתם מקבלים פעם בחודש?
<דני זקן: פעם בחודש.
חיים כץ: מספיק.
<דני זקן: אני אסביר לאדוני - - -
חיים כץ: אל תסביר, מספיק, בוא תקשיב.
<דני זקן: אבל זה חשוב.
חיים כץ: אתם גם ככה לא מסתדרים עם כל האינפורמציה שיש לכם, מה, אתה רוצה לבקש רק תוספת שכר על זה שאתה מקבל פעמיים בחודש הודעות?
<דני זקן: ממש לא, אבל אני אסביר - - -
חיים כץ: תקשיב, הם יודעים בדיוק בצבא מי משתחרר באותו חודש.
חיים כץ: אם אחד נכנס לקבע ולא השתחרר הוא בין כה וכה ישלם ביטוח לאומי.
<דני זקן: יש לזה השלכה על החברות בקופת חולים.
<דני זקן: רק ברשותך משפט אחד אני אסביר למה זה חשוב, תדחו, תאשרו אבל חשוב לי להסביר.
<דני זקן: היום חייל שמתגייס לצבא, מבחינת שירותי הבריאות אני מקפיא את החברות שלו בקופת חולים, ברגע שהוא משתחרר אני מפשיר בעצם את החברות שלו בחזרה.
<דני זקן: אז אם הוא ישתחרר למשל בתחילת החודש - - -
חיים כץ: אם משתחרר ועוזב את הארץ?
<דני זקן: אז אנחנו - - -
חיים כץ: וואלה, אתה במונולוג, תעצור.
חיים כץ: אם הוא משתחרר ונוסע לחו"ל, אתה משאיר לו את קופת החולים?
<דני זקן: אני אבל מפשיר לו רק כשאני אקבל את הקובץ ב-5 לחודש.
<דני זקן: אבל יש פה עדיין פרק זמן של בין שבועיים לחודש שאין לו חברות בקופת חולים כי עדיין לא קיבלתי את המידע.
<דני זקן: אם הייתי מקבל את המידע הזה פעמיים בחודש הייתי חוסך פה הרבה פרוצדורות.
חיים כץ: לא היית חוסך כלום כי לא היית יושב על זה.
<דני זקן: הכול אוטומטי, למה?
חיים כץ: תקשיב, אתה ב-5 לחודש מקבל את כל אלה שמשתחררים במהלך אותו חודש.
<דני זקן: לא, החודש הקודם.
חיים כץ: החודש הקודם, אז אתה מקבל.
חיים כץ: אז ב-5 – אם הכול אוטומטי – ב-6 לחודש תן הוראה.
<דני זקן: אם הוא השתחרר ב-10 בינואר אני אדע את זה רק ב-5 לפברואר.
חיים כץ: אז הוא שבועיים לא בקופת חולים.
<דני זקן: ואז בפרק הזמן הזה אין לו חברות בקופת חולים.
חיים כץ: אתה יודע מה, הנה, הוא העלה דבר יפה, ניתן לך פעם בחודש או פעם בחודשיים על כל המשתחררים בחודשיים הבאים.
יעקב מרגי: עתידי.
יעקב מרגי: המדינה מלאה בירוקרטיה.
<דני זקן: עתידי, אנחנו מקבלים תאריכים עתידיים, אבל תמיד יש שינויים גם לגבי התאריך העתידי.
יעקב מרגי: תודה רבה, אז תתארגן לבד.
חיים כץ: עזוב, וואלה, אתה יודע מה?
חיים כץ: מה שיותר מדי טוב לא טוב, כל דבר צריך להיות במידה.
אורי מקלב: זה תרגום מיידיש, יש ביטוי כזה.
חיים כץ: אימא שלי עליה השלום אמרה: כל דבר המידה, יותר מדי יפה לא טוב, יותר מדי מתוק לא טוב, יותר מדי מלוח לא טוב, הכול במידה.
<נועם עמרן: רק, במידה, אנחנו נבקש גם - - -
חיים כץ: אני, במידה, לא זוכר שקיבלת רשות דיבור.
<נועם עמרן: אני מבקש את רשות הדיבור.
<נועם עמרן: בסעיף (ג) אנחנו מבקשים להוסיף לעניין הודעת שטח הפעולה של השירות האזרחי לאומי בהסכמת השר הממונה של השירות האזרחי לאומי, שר הכלכלה דהיינו.
חיים כץ: זה רק בתקנות.
<נועם עמרן: כן, זה לקביעה בתקנות אבל להכניס את זה לסעיף (ג).
חיים כץ: זה בתקנות, כשיהיו תקנות.
חיים כץ: אוקיי, אנחנו עוברים להקראה.
<ענת מימון: "חוק הביטוח הלאומי (תיקון מס'144) (הודעה לחייל משוחרר), התשע"ג–2013 את "הקרן" אני מורידה כי אנחנו כבר לא עושים בזה שימוש.
<ענת מימון: מה לגבי ריבית?
<ענת מימון: אמרנו שעל ריבית כן היתה הסכמה שלא לצבור?
<כרמית נאור: אין הסכמה.
<ענת מימון: כי הוא אמר שהיתה הסכמה לגבי ריבית אבל לא לגבי - - -
חיים כץ: אנחנו נלך ללא ריבית, שהם יגישו הסתייגות.
<כרמית נאור: אלף, זה לא - - -
<דני זקן: אין ריביות בחוק, יש קנסות והצמדה, אין מינוח של ריבית.
חיים כץ: אז אין קנסות, דיברנו בלי קנסות.
<דני זקן: לא, אין קנסות.
חיים כץ: בסדר, אז לא צריך את המילה ריבית, אין ריבית אז זה מיותר.
<ענת מימון: אז לא להוסיף כלום, הנוסח כמו שהקראתי אותו.
חיים כץ: מי שבעד ירים את ידו.
אורי מקלב: אני במקום חבר הכנסת ליצמן.
חיים כץ: כל חברי הכנסת שנמצאים, והם 4 במספר, תמכו בהצעת החוק, בהכנתה לקריאה השנייה והשלישית ואני מקווה שהיא תאושר במליאה במהרה.
חיים כץ: בוקר טוב, יום רביעי בשבוע, י' באב, ה-17 ביולי 2013, ואני מתכבד לפתוח את ישיבת ועדת העבודה, הרווחה והבריאות בנושא: רביזיה על הצעת חוק הביטוח הלאומי (תיקון מס' 145 - הוראת שעה) (ביצוע בדיקת תלות במסגרת תכנית ניסיונית), כהכנה לקריאה השנייה והשלישית של חבר הכנסת חיים כץ.
חיים כץ: מי שבעד הרביזיה ירים את ידו.
חיים כץ: תודה רבה, הרביזיה אושרה.
חיים כץ: אנחנו פותחים את הדיון.
חיים כץ: בהסכמה שהגענו עם משרד האוצר והביטוח הלאומי אנחנו נרחיב את אזורי הניסוי שהיו: ירושלים, פתח תקווה וטבריה, ונגדיל: נהריה, באר שבע ורמת גן.
חיים כץ: אי לכך, במקום 3 אזורי ניסוי הלכנו קצת לפריפריה, נהריה זה הצפון, באר שבע זה הדרום, רמת גן זה מרכז, יהיו 6 אזורי ניסוי והם תוך חודש.
<ענת מימון: בדיוק, אז אני אקריא את הנוסח.
<ענת מימון: במקום מה שהיה כתוב שאנחנו מוחקים את סעיף 224(ב)(1), אנחנו כותבים בסעיף 224א(ב)(1): במקום "לא יפחת משלושה" יבוא "לא יפחת משישה".
<ענת מימון: "צו כאמור יותקן בתוך חודש יום פרסומו של חוק זה".
<ענת מימון: זה הנוסח החדש וצריך להצביע עליו.
חיים כץ: זה הנוסח החדש.
חיים כץ: תודה רבה, הנוסח אושר.
חיים כץ: משרד האוצר הסיר את ההסתייגות?
חיים כץ: משרד האוצר הסיר את ההסתייגות.
חיים כץ: כל חברי הכנסת שנמצאים פה, והם שלושה במספר, אישרו את הצעת החוק בהכנה לקריאה השנייה והשלישית ואני מקווה שהיא תעלה עוד במושב הזה והחוק הזה יאושר במושב הזה.
חיים כץ: יום רביעי בשבוע, י' באב, ה-17 ביולי 2013, ואני מתכבד לפתוח את ישיבת ועדת העבודה, הרווחה והבריאות.
חיים כץ: הזימון הבהול, מאחר ואנחנו החלטנו לאשר פה את תוכנית ויסקונסין אנחנו עוברים להצבעה ואנחנו נאשר אותה בלי דיון.
חיים כץ: אנחנו בחוק ההסדרים ובחוק ההסדרים היו מספר סעיפים שהגיעו לוועדה הזו ומספר הסעיפים שאנחנו מדברים עליהם הם: אחד, נושא עקרות הבית, שניהלנו דיון ולא קיבלנו מספיק נתונים; הנושא השני זה היה נושא פנסיה, שניהלנו דיון והרבה מאד ישיבות שלא במסגרת הוועדה על ירידה לפרטים ולמספרים ואני חושב שאנחנו יכולים ללכת למין רפורמה שתבטיח פנסיה לאזרחי מדינת ישראל של אלה שהתחילו לעבוד אחרי ינואר 95' ולכאורה יש להם פנסיה אבל אין להם פנסיה; ונושא גמלת הסיעוד.
חיים כץ: אם להחיל או להרחיב את רצוני או לא רצוני, היום יש בפנינו אפשרות גדולה: לבוא ולהגיד, וואלה, הפלנו את הדברים, לא מעבירים את זה היום, לא דנו מספיק, לא ישבנו מספיק, ומפילים את זה.
חיים כץ: לחילופין יש לנו הזדמנות גדולה אולי לנסות ולשפר את איכות החיים של האזרחים במדינת ישראל בנושאים המדוברים: אחד, ביטוח לאומי, אם זה כלכלי, לעקרות הבית אין לנו מספיק נתונים, אז אנחנו יכולים לקבור את זה – מה שלא חכם – בפנסיה בוודאות, בוודאות מבחינת האוצר שלא נפצל, לקבור את זה כמו שזה היום, הם לא רוצים את זה וסיבותיהם הטובות עמם, ודווקא אני לא רוצה, אני רוצה להמשיך ולראות איך אנחנו משפרים שם.
חיים כץ: יש אולי הזדמנות להחזיר לדור הצעיר לקבוע לו פנסיה.
חיים כץ: גם בנושא הסיעוד, אולי להרחיב את הצעת החוק של שלי ושלי שאמרנו שמי שרוצה ילך לגמלה הזו ומי שרוצה ילך לגמלה הזו, שהזכות הקובעת היא לאותו אחד לבחור, אין חובה ואם הוא לא רוצה – לצד הקל של העניין.
חיים כץ: אני חושב שיש לנו הזדמנות שמעז יצא מתוק.
חיים כץ: לפחות בנושא הפנסיה אני לא רוצה להרחיב יותר מדי, אני שומר על כבודם של אנשים, שומר על כבודם ועל כן אני מציע לחברי הוועדה, ואני בא לא בשום קו, לא קואליציה, לא אופוזיציה, לא במשחק הזה, ואלה שבוועדה כבר למדו שאנחנו לא במשחק הזה אלא יש לנו הזדמנות לנסות ולשפר את המצב הקיים לאזרחי מדינת ישראל בדיונים מעמיקים כן לקחת או לא לקחת.
חיים כץ: ואני לא מדבר על ויסקונסין, אם אמרתי ויסקונסין מקודם וכו' אז הזזנו אותו, לא מדובר על ויסקונסין, למרות שמיקי ביקש ממני להעלות את ויסקונסין ולאשר אותו.
אילן גילאון: אני מציע שאתה לא תעשה את ויסקונסין עד שלא ניסע לויסקונסין לראות.
חיים כץ: תשמע, אם אתה מאשר להם את ויסקונסין בטוח הם שולחים אותך כבר ביום ראשון בבוקר.
מיקי רוזנטל: מחוף לחוף.
יעקב מרגי: לא רק לויסקונסין, דרך האיים הקריביים.
חיים כץ: אי לכך, אני מציע - - -
עדי קול: זה לא, זה בוטל.
יעקב מרגי: הם נסעו בעבר.
עדי קול: ויסקונסין, בויסקונסין.
יעקב מרגי: בעבר נסעו.
חיים כץ: אין ויסקונסין, הורידו את ויסקונסין.
עדי קול: אין ויסקונסין.
מיקי רוזנטל: הם גם מבקשים שלא יקרו את זה על שמם.
חיים כץ: אני מבקש מחברי הוועדה לפצל את 3 הנושאים המדוברים: פנסיה, עקרות בית – בייחוד שאם ועדת כספים תפיל את זה אז אנחנו בכלל בשמחה גדולה יכולים אולי לבוא מחר ולאשר את זה.
מיקי רוזנטל: אדוני, אמרת שלושה והזכרת שניים.
חיים כץ: פנסיה, סיעוד ועקרות הבית.
חיים כץ: אני מבקש מחברי הוועדה לאשר את הפיצול.
חיים כץ: פה אחד, 8 חברי כנסת שנמצאים פה ויש להם פה זכות הצבעה אישרו את הפיצול.
חיים כץ: אנחנו נקריא את הסעיפים, תגידי לפי איזה סעיפים ואיזה סעיפים מדוברים.
<נועה בן שבת: הפיצול הוא לפי סעיף 84(ב) לתקנון הכנסת.
<נועה בן שבת: הסעיפים בנושא מיסוי חיסכון פנסיוני הם סעיפים: 40 פסקאות (1)(ב), (2)(ב), 2(ג), (10), (12), (13), (14), (15), (16)(א)(4), (19), (43), ו-42(ב), פסקאות (1), (4), (6), (8), (11) – זה לגבי המיסוי בהפקדה לחיסכון פנסיוני; ויש את סעיפים: 40(5) ו-42(ג) לגבי מנגנון המיסוי בפיצוי פיטורים, וסעיפים 40(6) ו-48 זה מיסוי בעת משיכת קצבה מקופת גמל.
<נועה בן שבת: בנושא ביטוח לאומי, חיוב עקרות בית בדמי ביטוח לאומי, זה פרק ז', סעיפים: 56(4) ו-(8), ו-59(ד) ו-(ט).
<נועה בן שבת: הנושא השלישי זה גמלת סיעוד בכסף, אנחנו מדברים על פרק ז' שוב, סעיפים: 56(5),(6),(7), 57, 59(ה) עד (ח).
<נועה בן שבת: אנחנו מפצלים כך שכל אחד מהנושאים יהיה הצעת חוק בפני עצמה.
שולי מועלם-רפאלי: אפשר לבקש שאולי היושב-ראש יוכל לעשות לנו איזה מפגש שבו הוא יכניס אותנו יותר לעומק לנושא הפנסיות?
חיים כץ: שנבין מה אנחנו עושים לעצמנו.
שולי מועלם-רפאלי: כן, כן.
חיים כץ: שנבין מה אנחנו עושים לעצמנו נעשה פה הרצאה לחברי הוועדה וזו תהיה הרצאה סגורה.
שולי מועלם-רפאלי: בסדר גמור, כי התחלתי לקרוא חומר ואז על כל שורה הוא שולח לעוד 4 סעיפים.
מיקי רוזנטל: מעבר לזה שהיושב-ראש הוא אחד האנשים שמבינים הכי הרבה בארץ בפנסיה אני אוסיף להרצאה שלו רבע שעה על מה קורה בארצות סקנדינביות בנושא הזה, זה נושא מעניין מאוד.
מיקי רוזנטל: אני אשמח.
חיים כץ: שבוע חדש.
חיים כץ: יום שני בשבוע, ח' באב, 15 ביולי 2013.
חיים כץ: הנושא הוא הכנה לקריאה שנייה ושלישית של הצעת חוק חופשה שנתית (תיקון מס' 12) (הוספת ימי חופשה לפי בחירת העובד), של חבר הכנסת חיים כץ.
חיים כץ: ועל מה מדובר?